Fourways Apartments bied selfsorgverblyf in volledig gemeubileerde woonstelle in 'n veiligheidskompleks met 24 uur-sekuriteit en ontwerperstuine. Dis ideaal vir lang- en korttermynverblyf. Gaste wat vir 7,14, 21 of 30 nagte bespreek kry afslag en moet met bespreking die spesiale tarief aanvra.
Daar is woonstelle op die grondvloer en eerste verdieping beskikbaar. Elke woonstel is volledig gemeubileer met óf dubbel- of enkelbeddens en beskik ook oor 'n geteëlde badkamer en volledig toegeruste kombuis, 'n leefarea met basiese Easyview DStv. Dit kan opgradeer word teen ekstra koste.
Daar is 'n dubbele onderdakparkeerplek vir…
Daar is 'n dubbele onderdakparkeerplek vir elke woonstel. 'n Ekstra skoonmaakdienste kan ook gereël word.
Die landgoed is tussen die Fourways Tuine en Dainfern geleë. Dis naby hoofweë en slegs minute vanaf Monte Casino, die Fourways-winkelsentrum en verskeie ander winkels en restaurante. Suid Afrikaanse Nuus Thread - Page 134 - Stormfront
Page 134 of 226 « First < 34 84 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 184 > Last »
01-05-2007, 01:14 AM #1331
Pa vat seun sélf polisie toe
JOHANNESBURG. – ’n Pa het Woensdag sélf sy seun (14) na die Geluksdal-polisiekantoor in Tsakane geneem nadat dié kind na bewering ’n bergfiets in Brakpan gesteel het.
Volgens die Oos-Randse polisiewoordvoerder, supt. Andy Pieke, het die pa en seun omstreeks 16:50 by die polisiekantoor aangekom.
Die pa het polisiebeamptes ingelig sat sy seun ’n Hotrock Cheetah-bergfiets gesteel het. Die polisie het beslag gelê op die fiets en die tiener in hegtenis geneem. Hy is in die sorg van sy ouers vrygelaat en sal môre in die hof op Brakpan verskyn op aanklag van die besit van gesteelde goedere.
Die Tsakane-polisie het gesê dit is ’n splinternuwe fiets, maar geen fietsdiefstal is by hulle aangemeld nie.
Die seun en ’n vriend het glo twee fietse gesteel, maar nie sy handlanger of die ander fiets kon opgespoor word. Die ondersoek duur voort.
Die pa was glo ontsteld en het gesê al moet die kind na ’n verbeteringskool gaan, moet hy boet
01-05-2007, 01:16 AM #1332
Oud-ANC-sweep begin terugklap
KAAPSTAD. – Die voormalige ANC-hoofsweep mnr. Mbulelo Goniwe het stappe begin doen om teen sy skorsing uit die ANC by die hoogste partystrukture te appelleer.
Goniwe se regsverteenwoordiger, adv. Benito Lekalakala, het gesê hy het reeds ’n brief gestuur aan die ANC se sekretaris-generaal, mnr. Kgalema Motlanthe, om aan te dui dat Goniwe teen die proses van sy verhoor sowel as sy skorsing wil appelleer.
Goniwe is verlede maand deur die ANC se tugkomitee onder die voorsitterskap van mnr. Kader Asmal (ANC-LP) vir drie jaar uit die ANC geskors omdat hy ’n 21-jarige assistent in die ANC se parlementêre kantoor, me. Nomawele Njongo, seksueel geteister het.
Lekalakala het gesê hoewel die tugkomitee gesê het die besluit oor Goniwe is finaal, maak die ANC se grondwet volgens sý interpretasie steeds daarvoor voorsiening dat appèl aangeteken kan word by die ANC se nasionale uitvoerende komitee.
“Ons wil appèl aanteken teen die proses, wat ons glo onregverdig was. Ons wil ook appèl aanteken teen die straf, wat nie in verhouding was met die oortreding nie,” het Lekalakala gesê.
Hy het verder gesê hy glo dat Asmal nie onpartydig was nie omdat hy vooraf met die ooggetuies in die saak gepraat het en reeds geweet het wat hulle in die tugverhoor gaan sê.
Goniwe het vroeër beweer dat die tugsaak teen hom ’n politieke komplot is omdat hy pres. Thabo Mbeki steun.
’n Plaasvervanger vir Goniwe moet voor die amptelike opening van die parlement op 9 Februarie aangewys word.
Onder ANC-LP’s word sterk gegis dat ’n vrou die volgende hoofsweep kan word, terwyl ander meen dat daar reeds te veel vroue in leierskapsposisies in die parlement is.
Goniwe kon gister nie vir kommentaar bereik word nie.
Sy voormalige parlementêre assistent het sy selfoonoproepe beantwoord en sou eers later gisteraand vir Goniwe sy boodskappe kon deurgee.
Die ANC-inligtingshoof, mnr. Smuts Ngonyama, kon gistermiddag ook nie bereik word nie.
01-05-2007, 01:25 AM #1333
Die onmenslike vuil Staat hospitale in Pe, meer as Menseregte skendings. OOS-KAAP: Bejaarde ly onder mes
PORT ELIZABETH. – ’n Bejaarde vrou van hier is al langer as sewe maande bedlêend nadat ’n heupvervangingsoperasie in ’n plaaslike hospitaal sleg skeef geloop het, en steeds blyk haar nagmerrie-ondervinding ver van oor te wees.
Nie net moet mev. Judith Areington (70) binnekort vir die derde keer onder die mes kom om sake ná die operasie reg te stel nie, maar sy moes die laaste paar maande telkens haglike toestande in die Livingstone-hospitaal trotseer, het sy gister vertel.
’n Getraumatiseerde Areington het vertel hoe sy die hersteltyd ná die vorige twee operasies tussen kokkerotte, luise en vermoedelik menslike ontlasting in die hospitaal moes deurbring.
“Ek sien amper nie meer kans om terug te gaan nie, maar ek het nie ’n keuse nie. Ek het in die hospitaal ingeloop, maar kan nou nie eens behoorlik in ’n rolstoel oor die weg kom nie. Die pyn in my heup is ondraaglik.”
’n Werknemer in die kantoor van dr. Robin May, superintendent, het gister gesê die hospitaal kan nie kommentaar lewer nie, omdat Areington se hospitaallêer eers opgespoor moet word.
Die werknemer het toe gesê hulle kon die lêer in daardie stadium nie vind nie.
Volgens Areington, van die Buffelsfontein-aftreeoord, is sy vroeg verlede jaar vir ’n heupvervanging in die hospitaal opgeneem.
Die dokters het gesê dié operasie sou nie onmiddellik gedoen kon word nie omdat daar glo nie geld daarvoor was nie.
Sy is weens ondraaglike pyn meer as vyf maande later terug en is uiteindelik op 3 Julie 2006 geopereer.
Sy het vertel dat sy sowat twee weke daarna huis toe gestuur is. “Toe ek by die huis kom, het bloed en vuilgoed by die wond uitgekom. Ek is wéér hospitaal toe en het antibiotika gekry.”
Dit het nie verbeter nie en volgens haar is nog toetse gedoen.
“Die dokters het vir my gesê daar is ’n bug in my heup wat my van binne vreet.”
Volgens Areington het sy telkens net antibiotika gekry en is huis toe gestuur, maar die wond het bly sweer.
Sy sukkel self om tred te hou met hoeveel keer sy die afgelope jaar na die Livingstone is.
Areington het ook vertel dat dokters haar nadat x-strale kort ná die eerste operasie geneem is, in kennis gestel het dat die kunsmatige heup verbrokkel het en dat sy weer geopereer sou moes word om dit te verwyder.
“Ná dié operasie het ek dag en nag geskreeu en gehuil omdat die pyn net te erg was, maar ek is weer net huis toe gestuur.”
Sy is net voor Kersfees vir die soveelste maal hospitaal toe. Die dokters het toe glo gesê ’n stuk staal het in haar heup agtergebly ná die tweede operasie. “Blykbaar is dit dié stuk staal wat soveel pyn veroorsaak het, omdat dit rondgeskuif het.”
Sy moet nou glo vir die derde operasie gaan om dié stuk staal te verwyder, maar kan eers op 23 Januarie opgeneem word.
Areington het gesê sy was voor die operasies onafhanklik, het haar eie motor bestuur, self haar wasgoed gedoen en kos gemaak. Sy het ook haar verstandelik gestremde dogter, me. Cynthia du Mont (53), versorg, maar vandag moet Du Mont die versorging doen.
“Ek huil elke dag omdat ek nou so hulpeloos is en ek is baie bang vir wat voorlê.”
01-05-2007, 05:22 PM #1334
OOS-KAAP: Saamry-rower glo steeds vol streke
UITENHAGE. – Dit lyk of die man wat vroue beroof deur voor te gee sy motor het gaan staan, steeds met sy streke op dié dorp besig is.
Die Burger het vroeër berig oor dié man wat voorgee sy motor het gaan staan en dan by veral vroue ’n saamrygeleentheid tot by ’n vulstasie vra.
Die man dra volgens sy slagoffers in die meeste gevalle ’n jas en beroof hulle terwyl hulle hom na ’n vulstasie neem.
’n Bejaarde vrou (88) van Port Elizabeth wat in die man se strik geloop het, is van R400 beroof nadat sy hom by ’n vulstasie in Walmer afgelaai het.
Nóg ’n vrou van hier, me. Beryl Butler, is deur die vermeende rower genader, maar sy het sy kloue vrygespring nadat sy geweier het om hom te help.
’n Vrou van Uitenhage wat die berigte oor die man gelees het, het in ’n brief onder ’n skuilnaam aan Die Burger geskryf dat die man haar en haar dogter ’n ruk gelede met dieselfde storie genader het.
Volgens die vrou het die man ’n motorsleutel en ’n houer waarin hy glo die petrol wil gooi, aan hulle gewys.
“My dogter het gelukkig nié vir hom ’n saamrygeleentheid gegee nie, anders was ons ook nou beroof.
“Die man het partykeer ’n netjiese pak klere aan en ander tye ’n jas. Hy is in Port Elizabeth en op Despatch en Uitenhage bedrywig,” het die vrou geskryf.
Insp. Marianette Olivier, polisiewoordvoerder, het mense gewaarsku om nooit vir ’n vreemdeling ’n saamrygeleentheid te gee nie. “Moet nooit stilhou nie, want dit kan uiters gevaarlik wees.”
01-06-2007, 01:46 AM #1335
Vrou draai self fetus toe, gooi dit weg ná haar miskraam
Die swanger paramedikus van die ER24-nooddiens wat op Kersoggend beseer is toe ’n taxi teen die ambulans waarin sy was, vasgery het, moes gister self haar doodgebore fetus toedraai en in ’n vullisdrom gooi nadat sy ’n miskraam gehad het.
Dít nadat ’n dokter op die dag van die ongeluk gesê het haar baba is ongedeerd.
Me. Bernadine Cilliers (23) van Suidheuwels in Johannesburg was nege weke swanger toe ’n taxi van voor in die ambulans, wat sy bestuur het, vasgery het.
Ná die ongeluk is sy met ’n nekbesering na die Glynwood-hospitaal in Benoni geneem waar sy deur ’n dokter ondersoek is. Bernadine is gerusgestel dat haar ongebore baba ongedeerd is.
Mnr. Hans Cilliers, wat saam met sy vrou met dié baba vir die eerste keer grootouers sou word, sê sy dogter het Dinsdag, meer as ’n week ná die ongeluk, begin sleg voel en is na die Suidrand-hospitaal. Sy is hier nie deur ’n dokter gesien nie en is twee dae lank deur drie hospitale van bakboord na stuurboord gestuur.
By die Glynwood-hospitaal het ’n dokter Woensdag vir die eerste keer ’n sonar op Bernadine gedoen.
“Hulle kon nie ’n hartklop kry nie. Daar is glad nie op die dag van die ongeluk ’n sonar gedoen nie,” het mnr. Cilliers vertel.
Die drama was egter nie verby nie: Bernadine is verder na die Tambo-gedenkhospitaal in Boksburg oorgeplaas waar sy uiteindelik gisteroggend ’n induksie gegee is.
Omstreeks 15:30 gistermiddag is haar baba dood gebore.
Volgens mnr. Cilliers moes sy dogter boonop self die fetus toedraai en in ’n vullisdrom gaan gooi nadat sy geboorte gegee het.
“Sy is baie getraumatiseerd en sy aanvaar dít wat gebeur het baie moeilik. Dat die regte hulp en bystand wat daar moes gewees het, nié daar was nie, is vir haar swaar,” het Cilliers gesê.
Beeld kon nie self met Bernadine praat nie omdat ER24 se beleid werknemers verhoed om met die media te praat.
Mnr. Michael Emery, bemarkingsbestuurder van ER24, het wel gesê dit is tragies dat Bernadine haar baba verloor het.
Me. Nicole De Montille, ER24 se gehaltebestuurder, het gesê hoewel dit “waarskynlik” só is, is dit moeilik om die miskraam regstreeks aan die ongeluk toe te skryf.
“Sy is ná die ongeluk by die hospitaal van kop tot tone ondersoek en die dokter het geweet sy is swanger. Die baarmoeder word in elk geval so goed beskerm dat dit moeilik is om daar beseer te word in ’n ongeluk.”
Volgens De Montille kon daar nie op die dag van die ongeluk ’n sonar geneem word nie omdat dít die baba se lewe in gevaar kan stel. Swanger paramedici kan nog tot 26 weke van hul swangerskap sonder gevaar “op die pad” werk, mits hul eie dokters ook toestemming gegee het, het sy bygevoeg.
01-06-2007, 01:50 AM #1336
Huis, paleis, pondok (wat boewe lok)
Suid-Afrikaners in stedelike gebiede word die afgelope paar maande geteister deur ’n nuwe vorm van misdaad: Aanvalle op huishoudings.
Koerante berig omtrent elke dag oor sulke aanvalle. In sekere polisiegebiede kom tussen ses en agt voorvalle per week voor. Dit lyk dus asof die modus operandi van plaasaanvalle na die stedelike gebiede verskuif het.
Plaasaanvalle word as ’n unieke misdaad deur die polisie gemonitor en gepolisieer.
Die vraag moet nou gevra word of huisaanvalle in stedelike gebiede ook as ’n unieke soort misdaad aangemeld en gepolisieer moet word.
Na my mening is die antwoord beslis ja.
Einde verlede jaar het Agri SA bekendgemaak dat plaasaanvalle in Oktober/November toegeneem het. Altesame 80 plaasaanvalle het plaasgevind en 11 boere is vermoor.
Huisaanvalle in stedelike gebiede word tans as “huisroof” aangemeld. Om dié aanvalle as huisrooftogte te definieer, is nie heeltemal korrek nie omdat die aanvalle roof, moord, aanranding, verkragting én motorkaping insluit.
Die polisie het nog nie statistieke oor dié soort misdaad spesifiek bekendgemaak nie.
Gegrond op berigte oor sulke voorvalle, vind tientalle huisaanvalle per dag elke plaas.
’n Paar weke gelede het die veiligheidsmaatskappy ADT sy kliënte gewaarsku om tussen 20:00 en 00:00 hul deure te sluit en alarms aan te skakel.
Dit beteken dat die inwoners ná 20:00 nie meer buite kan wees nie weens ’n groot risiko dat hulle deur misdaadsindikate aangeval, beroof en moontlik vermoor kan word.
Daar is beslis ’n ooreenkoms tussen plaasaanvalle en huisaanvalle in stedelike gebiede.
Die modus operandi wat deur plaasaanvallers gebruik word, word nou deur booswigte wat wonings in stedelike gebiede aanval, ingespan.
Die plaas of huis word in albei gevalle deur die aanvallers vooraf geïdentifiseer. Verkenning word gedoen om inligting in te samel oor die teiken, wie daar woon, of daar geld, wapens, juwele of ’n kluis in die huis is, watter soort veiligheidstelsel gebruik word en wanneer die inwoners tuis is.
Net soos met plaasaanvalle, vind die aanvalle in die stede plaas wanneer die inwoners tuis is. Die aanvallers tree meestal in groepe van drie tot vier op en is gewapen met handwapens en/of outomatiese gewere. Hulle gebruik gewoonlik geweld om die inwoners só te skok dat hulle die aanval makliker kan uitvoer.
Die mense wat die vooraf-verkenning doen en die aanvallers is nie altyd dieselfde groep nie.
Diegene wat die verkenning doen, maak ook nou – soos in die landelike gebiede – gebruik van tekens om die groep wat die aanval uitvoer, in te lig oor die teiken.
Die meeste aanvalle in stedelike gebiede vind plaas van 20:00 in die aand af. Die inwoners word ingewag in die oprit na die huis, waar die motorbestuurder gedwing word om hulle toegang tot die huis te gee, of die aanvallers kom die huis binne terwyl die inwoners eet of TV kyk.
Aanvalle vind ook plaas wanneer die inwoners ’n braaivleis hou of gaste onthaal.
Die motief vir die aanvalle is baie soortgelyk as dié by plaasaanvalle, naamlik om geld, vuurwapens, juwele, selfone en skootrekenaars te bekom.
Motors word gewoonlik net geneem om mee weg te kom.
Die grootste bekommernis by die gemeenskap is hoe om dié vorm van misdaad te hanteer.
In die verlede is plaasaanvalle deur middel van die landelike veiligheidsplan bekamp. Die kommando-stelsel was die ruggraat van dié plan, met steun deur die polisie. Die plan het vir ’n gesamentlike kombers-dekking van landelike gebiede deur die gemeenskap en die veiligheidsmagte voorsiening gemaak.
Die kommando’s is intussen ontbind ná ’n politieke besluit deur die regering.
Pres. Thabo Mbeki het aangekondig dat die polisie dié taak sal oorneem en dat geen vakuum gelaat sal word nie.
Die polisie het ook bekendgemaak dat sy konsep van sektorpolisiëring ingespan sal word om aan dié behoefte in landelike sowel as stedelike gebiede te voldoen.
Sektorpolisiëring is veronderstel om in vyf fases in werking gestel te word. Dit sluit in die identifisering van die bepaalde sektore, die aanstel van sektorbevelvoerders, die saamstel van ’n sektorprofiel, die stig van ’n sektormisdaadforum en die bepaling van die aktiwiteite van só ’n forum.
In die polisiediens se 2004-’05-jaarverslag is ’n vorderingsverslag ingesluit oor die instelling van sektorpolisiëring, maar die 2005-’06-jaarverslag gee net terugvoering oor die sogenoemde presidensiële polisiestasiegebiede.
Die algemene terugvoering is dat die inwerkingstelling van sektorpolisiëring nie suksesvol is nie. In die meeste gebiede vorder dit net tot by fase 1, die bepaling van sektorgrense. Sodra fase 2 – die aanstelling van ’n sektorbevelvoerder – uitgevoer moet word, begin die probleme.
In die meeste gevalle is daar nie genoeg polisiemanne, voertuie en toerusting om bevelvoerders aan te stel nie.
Die gemeenskap is in die meeste gevalle gereed en stel húl verteenwoordiger aan, maar met geen polisieverteenwoordiging nie kan niks verder amptelik gebeur nie. Gemeenskappe waar inwoners aangestel is as verteenwoordigers in die onderskeie sektore, gaan wel met die samewerking van veiligheidsmaatskappye met die beveiliging van die sektor voort.
Anders as met die landelike veiligheidsplan, wat voorsiening gemaak het vir ’n reaksievermoë op huishouding- en gebiedsvlak, het sektorpolisiëring nie só ’n vermoë nie.
Waar laat dit inwoners van huise in landelike en stedelike gebiede dan?
In veral stedelike gebiede het inwoners die laaste paar maande verskeie vergaderings gehou om self bykomende beveiliging te reël weens die gebrek aan doeltreffende polisiëring.
Emosies het hoog geloop by dié vergaderings.
Talle gemeenskappe het nou bykomende veiligheidsmaatreëls. Die verskil is dat die meeste gemeenskappe nou op gewapende reaksie staatmaak deur die gebruik van swaargewapende patrollies wat proaktief optree. Dít is geen goeie refleksie op die polisie nie.
Inwoners het ook begin om ’n stap verder te gaan deur self misdadigers aan te keer.
Die groot gevaar hieraan verbonde is dat gemeenskappe eie reg sal gebruik.
Me. Amanda Dissel, ’n navorser by die Sentrum vir die Studie van Geweld en Versoening, is aangehaal dat dit lyk of die publiek geen respek of vertroue in die polisie en regstelsel het nie. Dr. Johan Burger van die Instituut vir Sekerheidstudies (ISS) gaan akkoord dat die publiek moeg is om magtelose slagoffers van misdaad te wees.
Omdat mense onveilig voel, gebruik hulle eie reg.
Mense bewapen hulself of stel meer gewapende wagte aan om hulle te beskerm.
Die prentjie is donker.
Die minister van veiligheid en sekuriteit praat van ’n veilige Wêreldbeker-sokkertoernooi in 2010.
Die publiek vra: Wat van ’n veilige 2007 vir die inwoners van Suid-Afrika?
Burger het onlangs op die ISS-webwerf voorgestel die polisie moet ’n nasionale misdaadstrategie opstel en die publiek inlig oor hoe dit uitgevoer gaan word.
Die polisie se sukses met sulke planne in die verlede laat veel te wense oor.
Só ’n strategie en plan sal ’n impak op misdaad móét maak, anders is daar moontlik geen omdraai aan die situasie nie.
Inwoners in groter stede soos Pretoria is tans besig om ’n konsep van gemeenskapsveiligheid op te stel wat daarop neerkom dat die gemeenskap die leiding sal neem in die koördinering en inwerkingstelling van gemeenskapsveiligheid. As dít ’n werklikheid word, sal die polisie maar bloot ’n rolspeler word.
01-06-2007, 01:56 AM #1337
Misdaad het nié laaste 6 maande afgeneem, sê DA
PRETORIA. – Misdaad het beslis nie die afgelope ses maande afgeneem nie.
Dít was gister onomwonde die DA se mening op die vraag of die plan van mnr. Charles Nqakula, minister van veiligheid en sekuriteit, om die vlaag van misdaad die afgelope ses maande ’n knou toe te dien, suksesvol was.
Nqakula het sy nasionale aksieplan teen misdaad ses maande gelede hier by die polisiekollege bekend gestel.
Me. Dianne Kohler-Barnard, DA-woordvoerder oor veiligheid en sekuriteit, meen daar het dadels van gekom.
“Die minister het groot beloftes gemaak, maar daar is géén aanduiding dat vordering gemaak is nie.”
Kohler-Barnard sê Suid-Afrikaners se gebrek aan vertroue in die polisie is ’n betroubare maatstaf oor die misdaadsituasie.
“Die regering voer aan dat misdaad aan die daal is, maar dit word al hoe meer betwyfel of Nqakula en kie werklik besef hoe erg die situasie is.”
Dr. Johan Burger van die Instituut vir Sekerheidstudies (ISS) is dit met Kohler-Barnard eens dat mense nie meer vertroue in die polisie het nie.
“Die polisie het beslis nie die laaste tyd enige vertroue herwin nie. Trouens, dit het waarskynlik verder verswak.
“Dit is moeilik om te bepaal of misdaad die afgelope ses maande afgeneem het. Daar was egter nie ’n sigbare verbetering nie.
“Ondanks die verskillende openbare veldtogte en inisiatiewe teen misdaad, bly die vraag waar is die regering in dié stryd?”
Volgens Burger is al die veldtogte en inisiatiewe ’n bewys dat mense baie desperaat is.
Hy meen Nqakula se beloofde aksieplan was onrealisties en vergesog.
Kapt. Dennis Adriao, nasionale polisiewoordvoerder, sê die polisie het wel goeie vordering in die stryd teen misdaad gemaak.
“Mense het verskillende menings, maar ons glo die meeste Suid-Afrikaners hét nog vertroue in die polisie.”
Adriao sê daar is die laaste tyd veral welslae behaal met geweldsmisdaad.
Nqakula se woordvoerder, mnr. Trevor Bloem, het nie gister op oproepe gereageer nie.
01-06-2007, 01:58 AM #1338
Misdaad: Pres. Thabo Mbeki is ’n grap
Wat ’n grap is president Thabo Mbeki tog nie.
Hier sit ek in die vreemde en lees sy nuwejaarsboodskap vir Suid-Afrika.
Van watse sogenaamde Veiligheidsraad van die Verenigde Nasies praat hy tog?
Hy as president van Suid-Afrika kan nie eers sy eie landsburgers se veiligheid verseker nie.
Ons moet uit die land vlug omdat dit so onveilig is daar.
Hy deel raad aan almal uit maar hy en ons weet vir ’n feit net hy wat baas van die plaas is, kan ’n verskil aan die sinnelose misdaad in ons land maak.
Maar o nee, hy sal nie want hy is so trots op ons land met al sy goeie dinge, moord, roof, diefstal en als wat sleg is, want as hy nie trots daarop was nie sou dinge anders gewees het.
Jy weet daar word van Suid-Afrika hier in ander lande gepraat as twaalf jaar van vryheid en regverdigheid.
Dis ’n liegstorie.
Wie is vry en regverdig?
Al wat vry in Suid-Afrika is en regverdig behandel word, is die misdadigers.
Niemand wat nog nooit in Suid-Afrika was, wil ons glo as ons hulle vertel van die slagting van menselewens in die land nie.
Hulle sê reguit ons lieg want waar in jou lewe het jy van so iets gehoor?
Mortonloop 61, Canningvale, Perth
01-06-2007, 02:00 AM #1339
Boere gatvol oor veralgemenings
Ek is nou behoorlik gatvol vir die veralgemening van die minister van landbou en grondsake, me Lulu Xingwana, as dit by die Suid-Afrikaanse boere kom. Nee, ek is behoorlik die bliksem in oor die advertensie tydens die Kerstyd, waar die boeregemeenskap beskuldig word van uitsettings, aanrandings en nog ander vreeslike onwaarhede.
Ek wil vir die agbare minister vra of daar enige van haar departement se mense is wat deur haar vir hul Kersinkopies met haar private vervoer na die inkopiesentrums vervoer is?
Het sy al ooit vir enige van haar departement se mense een- of twee-uur in die nag opgestaan en hulle hospitaal toe geneem wanneer daar siekte was?
Het sy al ooit vir enige van haar mense ’n skaap gegee vir Kersfees?
Wel ek weet van baie baie boere wat dit jare lank doen, nog lank voordat die minimum loon ingestel is.
Stop u veralgemenings minister, gee ons die name, plaasname en distrikte van die boere wat dit doen, ons sal self met diesulkes handel, indien u enige persoon of persone kan uitwys.
Nou wonder ek net, indien ons nou so sou veralgemeen: ’n Mens sou kon veralgemeen dat alle regeringsministers skelms is, want daar is talle voorbeelde daarvan.
U, me. die minister, het my vals beskuldig en beledig met u advertensie en ek en duisende ander boere versorg en sorg beter vir ons werksmense as die regering vir sy burgers.
Ek neem u kwalik en as u regtig die belange van landbou op die hart gedra het, sal u ’n verskoning aanbied.
Terwyl ek nou my mond uitspoel: Leon Schuster, jou nuwe Cheetahliedjie is gans te “besig” en te vinnig en te tegnies, geen mens kan die ding sing nie, nie eens om ’n vuur of duisende mense op die paviljoen nie. Gaan vra vir Bok van Blerk, of jy nie sy liedjie De La Rey kan leen en dan maak jy ’n ander liedjie wat kan sing soos ’n oorstoot skrum nie.
Moenie stry nie, dis waar, onthou die boere is die bliksem in!
Groete en voorspoed aan al die boere van Suid-Afrika.
01-06-2007, 02:02 AM #1340
Minister misbruik haar mag
A.C. de Villiers se Minister se haatspraak (27/12/06) en die debat daaroor verwys.
Dit gaan oor die minister van landbou en grondsake, me Lulu Xingwana, se kastige Kerswense oor RSG op Oukersdag en Kersdag.
Dit was nie net onvanpas vir hierdie mooi feestyd nie.
Dit was ook uiters onsensitief en vernederend vir boere wat ’n jaar vol probleme en teëspoed beleef het.
Om van al die plaasaanvalle en moorde nie eers te praat nie.
Sy het ook nie een keer die plaaswerkers gewys op húlle pligte en verantwoordelikheid teenoor hulle werkgewers nie.
Die minister het baie beslis haar mag en posisie misbruik om by só ’n geleentheid ANC- politieke propaganda uit te saai.
Posbus 3469, Kimberley
Page generated in 0.79359 seconds with 15 queries